CELEX: 32012D0813
Language: et
Date: 2012-12-19 00:00:00
Title: 2012/813/EL, Euratom: Komisjoni rakendusotsus, 19. detsember 2012 , millega muudetakse otsust 90/178/Euratom, EMÜ, millega antakse Luksemburgile luba jätta käibemaksupõhiste omavahendite baasi väljaarvutamisel arvesse võtmata teatavat liiki tehinguid ning kasutada teatavaid ligikaudseid arvestusi (teatavaks tehtud numbri C(2012) 9533 all)

21.12.2012   
            
            
               ET
            
            
               Euroopa Liidu Teataja
            
            
               L 352/55
            
         KOMISJONI RAKENDUSOTSUS,
   19. detsember 2012,
   millega muudetakse otsust 90/178/Euratom, EMÜ, millega antakse Luksemburgile luba jätta käibemaksupõhiste omavahendite baasi väljaarvutamisel arvesse võtmata teatavat liiki tehinguid ning kasutada teatavaid ligikaudseid arvestusi
   (teatavaks tehtud numbri C(2012) 9533 all)
   (Ainult prantsuskeelne tekst on autentne)
   (2012/813/EL, Euratom)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Aatomienergiaühenduse asutamislepingut,
   võttes arvesse nõukogu 29. mai 1989. aasta määrust (EMÜ, Euratom) nr 1553/89 käibemaksust laekuvate omavahendite kogumise kindla ühtse korra kohta, (1) eriti selle artiklit 13,
   ning arvestades järgmist:
   
               (1)
            
            
               Nõukogu 28. novembri 2006. aasta direktiivi 2006/112/EÜ (mis käsitleb ühist käibemaksusüsteemi) (2) artikli 370 kohaselt võivad liikmesriigid, kes 1. jaanuaril 1978 maksustasid tehinguid, mis on loetletud X lisa A osas, nende maksustamist jätkata; neid tehinguid tuleb arvestada käibemaksupõhiste omavahendite baasi kindlaksmääramisel.
            
         
               (2)
            
            
               Direktiivi 2006/112/EÜ artikli 371 kohaselt võivad liikmesriigid, kes 1. jaanuaril 1978 vabastasid maksust X lisa B osas loetletud tehingud, nende maksust vabastamist jätkata samal kuupäeval igas asjaomases liikmesriigis kehtinud tingimuste kohaselt; neid tehinguid tuleb arvestada käibemaksupõhiste omavahendite baasi kindlaksmääramisel.
            
         
               (3)
            
            
               Luksemburgi puhul võttis komisjon määruse (EMÜ, Euratom) nr 1553/89 alusel vastu otsuse 90/178/Euratom, EMÜ, (3) millega antakse Luksemburgile luba alates 1989. aasta 1. jaanuarist jätta käibemaksupõhiste omavahendite baasi väljaarvutamisel arvesse võtmata teatavat liiki tehinguid ning kasutada teatavaid ligikaudseid arvestusi.
            
         
               (4)
            
            
               Komisjon palus Luksemburgil kontrollida, kas neid ilma selgesõnaliste ajaliste piiranguteta Luksemburgile antud lube läheb veel vaja ning saata komisjonile vastavasisuline kinnitus. Luksemburg kinnitas, et luba kasutada direktiivi 2006/112/EÜ X lisa A osa punktis 4 nimetatud tehingute suhtes teatavaid ligikaudseid arvestusi oli aegunud.
            
         
               (5)
            
            
               Ühenduse eeskirjade selguse ja läbipaistvuse nimel tuleks aegunud või kehtivuse kaotanud sätted tunnistada kehtetuks.
            
         
               (6)
            
            
               Käesoleva otsusega sätestatud meetmed on kooskõlas omavahendite nõuandekomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 90/178/Euratom, EMÜ artikli 1 lõige 2 jäetakse välja.
   Artikkel 2
   Käesolev otsus on adresseeritud Luksemburgi Suurhertsogiriigile.
   
      Brüssel, 19. detsember 2012
      
         
            Komisjoni nimel
         
         
            komisjoni liige
         
         Janusz LEWANDOWSKI
      
   
   
      (1)  EÜT L 155, 7.6.1989, lk 9.
   
      (2)  ELT L 347, 11.12.2006, lk 1.
   
      (3)  EÜT L 99, 19.4.1990, lk 26.